
Gmelin's Klerkefinke 

Sporophila americana americana (Gmel.) 
NOMENKLATUR: Sporophila americana (Gmel.), Syst. Nat. I p. 863 
1789. (På dette sted dog nævnt som Loxia americana). 

Engelsk: Gmelin's Seed-eater, Lineated finch. Tysk: Streifenpfåffchen. 



FARVEBESKRIVELSE: 

cJ: Overside sort med metalgrønt skær, dog er underryggen askegrå 
med sodfarvede pletter. Overhaledækfjer sorte med askegrå kanter; 
vingedækfjer sorte med hvide spidser, således at der dannes ligesom 
tværstriber eller bånd over vingerne, mere eller mindre brudt. Svingfje¬ 
rene og halefjerene sorte med smalle grå kanter; strube, tøjle, halssider 
og forhals samt underside hvide, over kroområdet dog et mere eller 
mindre tydeligt gråsort bånd, kraftigst øverst; fuglen har vingespejl, 
idet flere af svingfjerene ved basis er hvide og under øjet en lille hvid 
plet; næb og løb sortgrå, iris mørkebrun. 

L. 112,5, V. 58, H. 46, N. 11,5, L. 15 mm. 

$: Overside mørkolivenbrun, underryg rustfarvet; tøjle og øjenområ- 
det varmt hvidgråt, øredækfjer lys olivenbrune; undersiden okkergul; 
de store vinge- og halefjer sodbrune med lysebrune kanter; næb og løb 
mørk hornfarvede, iris mørkebrun. 

UDBREDELSE: Nordøst Brasilien, Guiana og Tobago. 

I NATUREN træffer man denne art på fugtige græsstepper, den indfør¬ 
tes tidligere ret sjældent her til landet, og det er ikke så mange år, den 
har været kendt af fugleliebhaveme, den er således først kendt i Berlin 
Zqp 1913, imidlertid har der omkring 1935-36 været en import her til 

landet, flest hanner, af fuglehandler Th. Selberg, som dengang boede i 
Holmbladsgade. jeg overtog de sidste eksemplarer af denne sending, 
der var særdeles svag og mange bukkede under. 3 hanner var alt hvad 
jeg fik tilbage og de 2 levede til 1947. Senere har jeg haft den mange 
gange, Sigurd Christensen har importeret den ofte og nu synes den at 
være mere hårdfør som nyimporteret. Både Nørgaard-Olesen, Janderup, 
som vel må anses som en af vore eksperter, også som holder og kender 
af klerkefinker, har i mange år haft den i sin samling. 

En af de sendinger, der kom her til landet for en 34 år siden, nogle 
dage senere end beregnet, blev af importøren bragt her hen til mig, da 
var der af de 50 klerkefinker sendingen blandt mange andre fugle inde¬ 
holdt, kun 2 eller 3, som kunne sidde på pindene - det var en meget be¬ 
sværlig opgave, jeg dermed havde fået - og det tog mig faktisk en hel 
dag at løse den. 



Som hosstående fotografi viser, var benene på fuglene indkapslet i 
ekskrementklumper, så tæerne slet ikke kunne benyttes. Klumperne 
var stenhårde og jeg turde ikke hverken knuse dem eller skære i dem 
af frygt for at beskadige de små fugles tynde ben. Jeg sorterede først 
de, som var døde fra, tog derpå de få, som kunne flyve, i et lille bur; 
den største del var der endnu liv i, men at få dem til at æde og drikke 
var udelukket. Jeg satte dem så over i et par store papæsker og ingen 
af dem kunne undvige, så lavede jeg en foderpasta af banan, majsmel, 
hvedekim, æggepulver, druesukker og cognac og med en sprøjte madede 
jeg dem og satte dem over i papkasse nr. 2 og da de et par gange havde 
fået først den flydende fodermasse og derpå nogle dråber kuldslået 

vand og hver gang var flyttet, når de var behandlede fra den ene kasse 
til den næste, tog jeg fat på at fjerne klumperne fra de arme fugles 
ben - og det var bestemt et tålmodighedsjob - i en skål med ret varmt 
vand måtte jeg holde fuglene nogle minutter og med en scalpel skrabe 
den yderste blødgjorte skal af de store klumper og derefter blev de at¬ 
ter flyttet fra kasse til kasse, og da det måtte gentages mange, mange 
gange - til at begynde med var det ikke så besværligt som det efterhån¬ 
den blev, da fuglene dels livede op ved den næringspasta og det vand, 
de fik efter hver behandling, men også efterhånden som de blev befriet 
for de klumper, der bandt deres små tæer og vel havde gjort det i læn¬ 
gere tid, det viste sig nemlig, at når fødderne var helt befriede, kunne 
de arme dyr ikke gribe om en pind, men efterhånden kunne de dog fly¬ 
ve, og nu måtte der låg på kasserne. Hen på eftermiddagen var arbej¬ 
det gennemført, ingen ben var brækket, ingen tæer beskadiget, og jeg 



vil ikke nægte, at det var med stolthed, at jeg kunne aflevere over 30 
fugle helt i orden til importøren, der overlod mig vistnok 3 par. 

Størstedelen af disse fugle var netop Sporophila americana og en af 
dem har jeg endnu. Jeg har haft flere par og jeg har forsøgt alt, hvad 
jeg kunne tænke mig ville give resultat, men det er ikke lykkedes for 
mig - derfor glæder det mig ikke mindre, at der er faldet et opdræt, 
endog et gentaget opdræt, i Frederikssund, som vi blev præsenteret for 
da vi besøgte den dygtige opdrætter ved bedømmelsen på vor hjemme- 
konkurrence 1967. Beretningen, som har været optaget i »Fugleliebha¬ 
veren« for oktober 1967 som attesteret 1. opdræt, hvilket desværre ude¬ 
lukker, at vi her i foreningen kan tildele Helmuth Pedersen den op- 

drætsmedalje, han ellers burde hate haft for det fremragende resultat, 
der ikke alene er et dansk 1. opdræt, men mig bekendt har den ikke 
tidligere været opdrættet i fangenskab, og det ville have givet en guld¬ 
medalje. Helmuth Pedersen er imidlertid sportsmand og vil gerne give 
danske fuglevenner en beretning om opdrættets forløb, og på den anden 
side er medaljen da heller ikke det afgørende, men det, som er skrevet 
både i omtalte publikation, på dommerkortet på udstillingen i Frede¬ 
rikssund 20,-22. oktober 1967, hvor den som katalog nr. 47 var udstillet 
med 1,1 med 3 unger 3 og 4 måneder og nu her omtalt og jeg vil gerne 
for egen regning hædre Helmuth Pedersen, idet det naturligvis vil ind¬ 
gå i vort register over 1 opdræt og som sådan til sene tider vil huskes, 
at Helmuth Pedersen var den første, som fik unger af sine Sporophila 
americana - og det synes jeg han skal have lov til selv at fortælle os 
lidt om. Albrecht-Møller. 

Om opdrættet beretter hr. Helmuth Pedersen følgende 

I efteråret 1966 købte jeg af en fugleven et par klerkefinker, som jeg 
satte i et bur for sig selv, for senere at sætte dem i frilufts voliere 

Den 1. maj satte jeg alle mine fugle ud. Klerkefinkerne kom ind i en 
voliere der måler 2x3x2 m sammen med 1,1 gråastrild og 1 l mågefin 
ker. Jeg havde i forvejen monteret volieren med åbne og lukkede kurve¬ 
reder. 

Efter 10 dages forløb så jeg begyndelsen til en åben rede i en tuja ca 
x /i m over jorden. Det viste sig, at det var klerkefinkerne, der byggede. 

Hidtil havde der været fordragelighed mellem volierens indvånere, 
men nu kan det nok være, at freden var forbi. Klerkefinkerne jagede 
med de øvrige, så slemt, at den ene af mågefinkerne måtte lade livet. 

Den 25. maj var der et æg i reden - dagen efter endnu et. og hunnen 
rugede nu fast. 

Æggene ligner umiddelbart Jakarinifinkernes, d. v. s. grønlighvide med 
rødbrune pletter, der fortrinsvis er samlet i æggets tykke ende, dog er 
ægget en smule større, ca. 17x12 mm. 

Jeg gik nu spændt og ventede. 

Efter 12 dages forløb så jeg den første unge og dagen efter kom den 
anden. Da begyndte en travl tid for hunnen med at samle insekter til 
ungerne. Bananfluer, myg og edderkopper tog hun mest af, ligesom en 
del kolbehirse og tropeblanding blev taget. 

Den 15. juni lå den ene unge død i reden. 

Den 22. juni fløj den anden unge af, den var kvik og klarede sig fint 
og den blev madet flittigt af hunnen, derimod fik hannen ikke lov til 
at made. 

Den 4. juli så jeg hunnen lå på reden igen og konstaterede et æg i re¬ 
den og dagen efter endnu et. 

Den 18. juli så jeg to unger i reden. Jeg gav dem nu myreæg, men 
dem var de ikke meget for, derimod tog de meget græsfrø og ungerne 
trivedes nu fint. Den 28. juli var de begge på pind, men 3 dage senere 

lå den ene og var død. Jeg regner med, at det var en kat, der havde 
bidt hovedet af den - gennem tråden. Nu skal jeg have dobbelt tråd på 
mine volierer. Af skade bliver man som sagt klog. 

To unger har jeg dog og kan med stor glæde vise frem. 

Helmuth Pedersen, Syrenvej 9, Frederikssund. 

Ovenstående opdræt er blevet kontrolleret af Mogens Stig Andersen 
og Ahlmann Hansen. 


Undulaterne 

på Specialklubbernes Landskåringsskue 1967 

Til Dansk Undulat-Opdrætter Klub's årlige kåringsskue var anmeldt 
76 undulater, hvoraf 29 blev kåret i første klasse, et ret tilfredsstillende 
resultat, når man tager i betragtning, at D. U. K. kun 2 måneder i for¬ 
vejen deltog i udstillingen i Haderslev. Jeg synes, at Landskåringsskuet 
på flere måder gik bedre end tidligere år bl. a. på grund af en bedre or¬ 
ganisering fra udstillingsudvalgets side. Der blev også ydet udstillere 
og besøgende en bedre service, som jeg mener at turde love vil blive 
fortsat på kommende Landskåringsskuer, 

Af Lysegrønne var der udstillet 8 fugle, og trods min bedste vilje var 
det ikke muligt at placere en eneste i første klasse, de var næsten alle 
for små og ubetydelige. Heldigvis arbejder flere af D.U.K.s medlemmer 
energisk på at forbedre de Lysegrønne, så jeg håber, at de kommende 
skuer vil kunne opvise bedre fugle i denne farve. 

Desværre kunne jeg ikke komme til London til den store fugleudstil¬ 
ling »The National Exhibition of Cage Birds«, som afholdtes i december, 
og som jeg ellers plejer at besøge og der bl. a. kontrollere kvaliteten på 
undulaterne. D.U.K.s sekretær O. H. Gade, København, var i november 
i Leicester for at se den engelske undulatklubs årlige udstilling og 
konstaterede da, at Lysegrønne var i betydelig bedre kvalitet der end 
året før, så hvis vi vil følge med her i landet, må der gøres en indsats 
for at forbedre de Lysegrønne. 

Mørkegrøn havde kun 1 repræsentant, en god hun, som da også kom 
i første klasse. Desværre var den meget urolig, så det tog mig ikke så 
lidt tid at bedømme den. - Af Himmelblå var der 10 udstillet, hvoraf 2 
kom i første klasse, og af dem blev en 7 mdr. gi. han udstillet af Thor 
W. Stapf, København, bedste normaltegnede han. Den var veltrænet og 
viste sig særdeles godt, var af god størrelse og form med et godt bredt 
hoved, og havde en smuk dyb himmelblå farve. Vingetegningen var for 
blålig i bunden, sikkert fordi fuglen var med Opaline arvelighed, men 
vingetegning er i pointskalaen kun sat til en værdi af 5 point og som 
følge deraf ikke så væsentlig. - Grågrøn havde kun 2 fugle, og ingen af 
dem kom i første klasse. Denne varietet er gået meget tilbage i de se¬ 
nere år. Tidligere regnede vi med, at Grågrøn var forholdsvis let at få 
god type og størrelse på, og når den samtidig har den rigtige dybe var- 

me larve, er det en meget smuk varietet, som vi bør have flere af på 
de kommende skuer. 

I Grå var en god hun udstillet af Knud Heine Nielsen, Holstebro, og 
den blev kåret som skuets bedste normaltegnede hun. - Af Opaline- 
Lysegrøn var anmeldt 4 fugle, hvoraf 1 ikke mødte. De resterende 3 
kom alle i første klasse, og deraf blev O. H. Gade.s 3die bedste han. - I 
Opaline-Mørkegrøn var kun anmeldt en han, der kom i første klasse. 
Opaline-Himmelblå var den stærkeste varietet med 6 fugle, hvoraf 5 gik 
i første klasse, og havde den sjette vist sig lidt bedre på bedømmelses¬ 
dagen, kunne den også være kommet med; da jeg så den igen om søn¬ 
dagen, så den bedre ud end om fredagen, hvor bedømmelsen fandt sted. 
En han udstillet af O. H. Gade blev 2den bedste han, og en hun udstil¬ 
let af Knud Heine Nielsen blev kåret som bedste undulat på skuet og 
som bedste unge hun og vandt derved to af D.U.K.s vandrepokaler; at 
den samtidig var bedste Opaline, giver sig selv. Det er sikkert den bed¬ 
ste hun, vi endnu har set på noget Landskåringsskue. Den var af ual¬ 
mindelig god størrelse og type og havde et virkelig godt hoved og en 
sjælden smuk dyb, himmelblå farve. Den sad godt fra pinden, en egen¬ 
skab, som det ellers kniber lidt med hos flere af de store kraftige fugle, 
en del af dem er for tæt på pinden, når de sidder i udstillingsbur, en 
uønsket egenskab, vi må se at få væk i vore stammer, benene skal kun¬ 
ne ses. Denne særlig gode hun fik følgende dommerkommentar: Særde¬ 
les god størrelse og form - sidder godt fra pinden - særdeles godt bredt 
og højt hoved - urent V-tegn men meget smuk og jævn farve - god bred 
maske med gode spots - vingetegning lidt for åben. Det var meget glæ¬ 
deligt at se en hun som bedst på skuet, det er snart længe siden, vi har 
set det. Desværre var den noget urolig både under bedømmelsen og se¬ 
nere, så det kan nok have været vanskeligt for en del af de besøgende 
på skuet at se, hvor god den virkelig var. 

Opaline-Grågrøn havde 5 fugle, hvoraf 3 kom i første klasse, Opaline- 
Grå 4 med 2 i første klasse og Opaline-Viol 1 udstillet af undertegnede 
udenfor bedømmelse - Af Opaline-Isabel-Lysegrøn var udstillet 3, hvor¬ 
af de 2 gik i første klasse, og af disse blev en hun udstillet af fru K. 
Juhl Jensen, Vejle, 3die bedste hun. Den var knapt færdigfældet, men 
fuglens type, holdning og hoved var så godt, at den måtte placeres. Man 
må erindre, at Landskåringsskuet ikke er en almindelig udstilling, men 
at hensigten med et kåringsskue og dommerens opgave der især er at 
vise, hvad der bør tilstræbes i det kommende opdræt, at fremhæve øn¬ 
skede egenskaber og desuden slå ned på fejl, som er ved at tage over¬ 
hånd. Af eksempler på fejl kan f. eks. nævnes den jeg lige har omtalt: 
at fuglen sidder for tæt på pinden, eller at den har for smalt hoved, for 
kort maske og for små spots etc. etc. - Opaline-Isabel-Himmelblå var 
repræsenteret ved 2 særdeles gode fugle udstillet af O. H. Gade. En 
dejlig han, der viste sig ualmindeligt godt og virkede meget veltrænet 
og blev kåret til skuets bedste han og vandt derved D.U.K.s vandrepo¬ 
kal for bedste unge han. Den fik følgende dommerkommentar: Særdeles 

god størrelse, form og holdning - godt bredt hoved med fint indtrukket 
næb - godt V-tegn, god farve, dog en anelse for lys på brystet * bred ma¬ 
ske med gode spots - god vingetegning. Den anden Opaline-Isabel-Him- 
melblå blev 2den bedste hun, og sammen vandt de Harup-Hansen's van¬ 
drepokal for bedste par. 

I Opaline-Isabel-Grågrøn var kun 1 udstillet og i Opaline-Isabel-Grå 
2, hvoraf den ene blev syg og måtte på varme. - Isabel-Lysegrøn havde 
2 numre og Isabel-Kobolt 1, hvoraf sidstnævnte dog ikke var i udstil¬ 
lingsform. - Lutino kunne opvise 5 numre, deraf 1 udstillet udenfor be¬ 
dømmelse af undertegnede. Af de resterende 4 kom ingen i første klas¬ 
se, men en han udstillet af fru K. Juhl Jensen havde en virkelig god 
dyb gul farve, men desværre var størrelse, type og hoved ikke tilfreds¬ 
stillende, hvilket jo ikke er usædvanligt hos Lutino. Lutino har som alle 
andre varieteter 65 point som talværdi i pointskalaen for det, der giver 
fuglens type: d. v. s. størrelse, form, balance, holdning og hovedets stør¬ 
relse og form. De resterende 35 point fordeler sig for normaltegnede på 
farve - maske og spots - vingetegning, for Opaline på: V-tegn og farve - 
maske og spots - vingetegning, og for Lutino, der som bekendt ikke har 
hverken maske, spots eller vingetegning, udelukkende på farven. Alt¬ 
sammen en meget logisk opbygning af pointskalaen, da typeidealet er 
det samme for alle varieteter. Som sagt er det ikke ualmindeligt, at en 
Lutino med god, dyb farve er mindre god i størrelse og type, og mod¬ 
sat, hvis man har fået størrelse, god type og stort hoved med godt ind¬ 
trukket næb på sine Lutino, vil det ofte vise sig, at farven er for lys og 
med grønligt skær især på underryggen, og at de måske endda har an¬ 
tydning af vingetegning. - Af Danskbroget var udstillet 3 Lysegrønne og 
1 Himmelblå, men den Himmelblå var ikke i udstilingsform og kunne 
derfor ikke bedømmes. 2 af de Lysegrønne kom i første klasse. En vir¬ 
kelig god Lysegrøn han udstillet af Karl Hansen, Holstebro, vandt Riis 
Hansen's vandrepokal for bedste Danskbrogedc og desuden det af den 
engelske undulatopdrætterklub The Pied Budgerigar Society udsatte 
bannerette for »Best recessiv Pied«. - Australskbroget havde det største 
antal, vi endnu har set udstillet her i landet, og der var følgende varie¬ 
teter: Lysegrøn, Kobolt, Opaline-Lysegrøn, Oplaine-Mørkegrøn, Opaline- 
Himmelblå, Opaline-Kobolt og Gulmasket Opaline-Himmelblå. 5 af dem 
var udstillet af mig udenfor bedømmelse. Af de øvrige kom 4 i første 
klasse, medens 2 var så urolige, at jeg efter lang tids forsøg måtte op¬ 
give at bedømme dem; den ene af dem havde forøvrigt et ualmindeligt 
korrekt brystbånd. En Australskbroget Opaline-Lysegrøn han af særde¬ 
les god størrelse og type og med et godt hoved udstillet af Thor W. 
Stapf blev kåret som bedste Australskbrogede og vandt derved The 
Pied Budgerigar Society's bannerette for »Best Dominant Pied« og des¬ 
uden D.U.K.S præmie for bedste begynder. 

Som det vil ses af ovenstående, havde jeg en del besvær med nogle 
af fuglene, fordi de var så urolige under bedømmelsen. En undulat, der 

ustandseligt løber frem og tilbage eller som stikker hovedet ned i et 
hjørne af udstillingsburet, er det helt umuligt at få et indtryk af. 

I standarden står der under holdning: fuglen skal sidde i en vinkel 
på 30" fra lodret (vertikalt) og være frygtløs og naturlig. At en fugl 
sidder roligt på pinden i udstillingsburet er ofte et spørgsmål om træ¬ 
ning d. v. s. dressur. Der findes flere måder at træne en undulat på, og 
selv bruger jeg følgende metode med godt resultat. Unge undulater er 
modtagelige for dressur, det ved vi fra petsfuglene, der kan lære at sid¬ 
de på finger og meget andet og lære at være frygtløse overfor menne¬ 
sker. Denne egenskab benytter jeg mig af, og når ungerne kan klare sig 
selv efter at have været af redekassen i ca. 14 dage, d. v. s. når de er 
ca. 6 uger gi., sætter jeg dem i udstillingsbure og gerne 2 i hvert bur. 
Det sker, at ungerne de første dage udelukkende opholder sig på bun¬ 
den af buret, men de kommer i reglen ret hurtigt op at sidde på pin¬ 
dene. Når de har lært at sidde roligt, også når man tager buret og flyt¬ 
ter rundt eller går med det, bliver de sat i større bur eller voliere. 

Når de så senere kommer i udstillingsbur vil de være kendt med det 
og derfor ikke skræmt fra vid og sans over at være kommet i et lille 
bur. 

Årsagen til, at en undulat er urolig i udstillingsbur kan dog også i 
nogle tilfælde være et temperamentspørgsmål. Nogle fugle kan være af 
et nervøst gemyt, og det kan endda ligge til visse stammer, men en op¬ 
drætter af udstillingsundulater må sørge for, at fuglene er rolige og 
frygtløse og få denne egenskab til at præge sin bestand bl. a. ved også 
at undlade at bruge meget nervøse fugle til avl. Man bør betænke, at 
undulaten hører til papegøjerne, som i langt højere grad end de fleste 
andre stuefugle skifter form og stilling efter humør og velbefindende 
og derfor ofte viser sig helt anderledes under andre forhold end de van¬ 
te. Derfor oplever man ofte, at en undulat virker anderledes i type på 
udstilling end hjemme og endda viser sig forskelligt indenfor kortere 
tidsintervaller. Fuglene lader sig påvirke af de andre fremmede undu¬ 
later på udstillingen og af de uvante lyde og synsindtryk, og det er der¬ 
for endnu mere påkrævet, at de fugle, man udstiller er veltrænede og af 
et tilpas roligt gemyt. 

Min nevø Steen Langberg Lind var med som dommerassistent, og vi 
var enige om, at kvaliteten i store træk var bedre på dette Landskå¬ 
ringsskue end tidligere, og får vi rettet de fejl, jeg har nævnt her, kan 
vi med en vis tilfredshed konstatere, at det går den rigtige vej 

Walther Langberg . 

Orangekindet Astrild 

Estrilda melpoda 

Holder man af småfugle, så vil jeg anbefale denne lille vævre astrild, 
altid i bevægelse, kommer der noget nyt i dens nærhed, så er den der 
med det samme, den er nysgerrig, men på en måde også lidt ængstelig, 
i særlig grad når den er med rede. Den virker som en slags »vagtpost« 
i volieren; selv når jeg nærmer mig, så er den der med det samme 
med sine advarselsskrig, temmelig kraftige i forhold til fuglens stør¬ 
relse. 

Når jeg på nogen afstand iagttager mit par, så er det herligt at se 
dens livlighed, hurtige bevægelser, halernes vippen frem og tilbage, al¬ 
tid er de sammen, spiser den ene, så gør den anden det også, bader de, 
så er det også sammen, når de sætter sig til ro, så er det altid op af 
hinanden. Her ser man et virkeligt skønt sammenhold mellem to fugle. 
Men som skrevet, den er sky, ængstelig og altid på vagt, derfor er den 
svær at få yngel af. 



Jeg vil nu prøve at beskrive sommeren 1967 med mine orangekindede 
astrilder. 

Mit par var i volieren indendørs med adgang til udendørs voliere. 
Begge volierer havde tilsammen en længde på 6 m, IV* m dyb, 2 m høj. 
Udendørs er beplantningen to store bambus, 1 snebærbusk, et mindre 
lærketræ samt vildvin, som snor sig op ad murværk, grene og sidde¬ 
pinde, flere andre slyngplanter snor sig ligeledes rundt i volieren. Et 
stort badebassin er anbragt under den ene bambus. Bunden i volieren 
består af sand og skaller og hvad ellers findes i det sand, vi har langs 
Roskilde fjord, rigeligt med små bitte skaller samlet ved Vesterhavet, 
godt blandet med trækul. Også ganske almindelig jord og grus er at 
finde i volieren. Men mine orangekindede astrilder foretrak at bygge 
indendørs, helt nede ved volierebunden, bundblanding indendørs er af 

samme beskaffenhed som udenfor. Helt nede ved bunden har jeg an* 
bragt nogle tætte grene og det var altså her reden blev bygget. En ting 
der undrede mig var, at de netop byggede her, der kom nemlig aldrig 
sol og indgangshullet var vendt i retning modsat lyset. Begge fuglene 
byggede og byggede, det var helt utroligt, hvad der blev brugt til rede¬ 
bygning, masser af 10 cm lange kokostrevler, træuld, tørre græsstrå, 
tang, blår og ikke at forglemme, små dun og fjer, det blev reden pol¬ 
stret med indvendig, dun og fjer er et uhyre vigtigt redemateriale til 
småfugle. At jeg nu fuldstændig kan beskrive reden er fordi jeg under¬ 
søgte den efter at den endeligt var forladt. Den, der har tålmodighed 
til at læse min beretning, vil senere forstå hvorfor reden blev så kæm¬ 
pestor, som den blev. Der var ikke mindre end 5 kamre. Ja, når nogen 
kom og så til mine fugle, så pegede jeg altid ned på den og sagde: »Det 
er såmænd mine orangekindede astrilders cirkustelt«. Ja. det var virke¬ 
lig en kæmpestor rede. 

Vi kan med rette kalde mit opdræt »Alle gode gange tre, fjerde gang, 
så skal det ske«. 

Sidst i maj måned blev den bygget, men på det tidspunkt var der vel 
kun to kamre, udfra reden et meget langt indgangsrør. de så forresten 
sjovt ud, når fuglene skulle ind, de fløj ikke ind, nej, de landede foran 
reden og så spadserede de ind. Men det gik op for mig. at det ikke var 
så let endda, som før nævnt fuglenes store ængstelighed viste sig også 
for mig, jeg havde nemlig mit foder under samme tag, og skulle der¬ 
ind hvergang nyt foder skulle gives. Dette var galt, for hver gang jeg 
kom ind, så var den rugende fugl straks ude og fløj forskræmt med 
sine høje skrig rundt ved reden og det blev skylden til første mislyk¬ 
kede forsøg. Det andet forsøg, ja, der ser man, der er faktisk ingen re¬ 
gel for en bestemt fugl i hvad højde den bygger, for nu blev der bygget 
en lige så kunstfærdig rede helt oppe under loftet, men det gik ikke 
bedre her, for mine løggrønne papegøjeamadiner holdt nemlig meget 
til her, tit og ofte landede de oven i reden, og det var nok til, at det 
også mislykkedes her, det var anden gang. Men det var som om de ikke 
ville give op, jeg havde selvfølgelig ikke rørt reden nede i bunden af 
volieren, nu blev der bygget ved siden af den, så den voksede altså be¬ 
tydeligt, nu må der vel have været 4 rum, men ved et eller andet uheld, 
så blev den også forladt. Så var det ligesom mine orangekindede astril- 
der havde mistet modet, sammen med mig. 

Det var så omkring den 22. juli, så begyndte de igen at kredse om¬ 
kring den store rede nede ved bunden. Nu besluttede jeg mig hurtigt til 
at fjerne mit foder derindefra, så fuglene kunne få fuldstændig ro, der 
blev bygget ovenpå den i forvejen store rede, ja, derfor gav jeg den 
navnet »cirkusteltet«. Jeg havde ind imellem alt dette her gået og spe¬ 
kuleret på, om der var andre årsager til at det mislykkedes gang på 
gang. Men jeg kom altså til det resultat, at det måtte være forstyrrel¬ 
ser. 

Den 24. juli blev der ruget fast, men på det tidspunkt drømte jeg 

ikke om, at det netop skulle lykkes denne gang. Mine iagttagelser ude¬ 
fra sagde mig. at vi ihvertfald var længere fremme, end de foregående 
gange. Ca. den 8. august gættede jeg på, at der måtte være liv derinde, 
for der blev ustandseligt hentet animalsk foder udenfor og så ind igen¬ 
nem vinduet til reden. I min indendørs voliere blev der taget banan¬ 
fluer, der var rigeligt af dem. Opmadningsfoderet bestod af for det før¬ 
ste myreæg, dafnier, spiret, småkornet hirse, senegal og mohair, samt 
kolbehirse, også gerne i spiret stand, og som sagt bananfluer, giv også 
denne lille fugl, hvad du kan finde af græsarter, der er masser af dem 
på vore grøftekanter, men tag dem aldrig i nærheden af plantager og 
haver, hvor der måske er sprøjtet gift, den kan være nået netop de 
græsstrå, du er ved at plukke, pas på hvor du tager dem, det sikreste 
sted er vel nok i vore skove, der finder du masser af græsarter. Men 
jeg vil endnu engang pointere, at myreæg er det vigtigste. Jeg ved godt, 
at flere går udenom myreæggene, nej, det skal være spiret frø, banan¬ 
fluer, små melorme, myggelarver, enchytræer, ja, selvfølgelig misbilli¬ 
ger jeg ikke alle disse gode foderemner, men til småfugle er myreæg 
nu det første, der bliver taget, det er der vist ikke mange, der vil næg¬ 
te. Holder man af fugle, så vil jeg tro, at naturen også er en del af det, 
man holder af. Jeg tager min cykel gang på gang hele ynglesæsonen 
igennem og ud til de øst- og sydvendte grøftekanter, en god sæk med, 
og så tager jeg en del af myretuerne med hjem, dog uden at ødelægge 
dem. Nogen har spurgt mig, hvorfor slæber du dog al den jord med 
hjem, du kan da bare lige tage myreæggene rene, de ligger jo samlet 
oveni tuerne, det kan jeg selvfølgelig, men i den ekstra jord, jeg tager 
med hjem og giver mine fugle, er der så meget andet godt, som de 
går og piller i, noget som det menneskelige øje slet ikke ser. Vi må jo 
regne med, at vore fugle er indespærrede og det er begrænset hvad der 
er at finde i den samme bund, volieren står på. Derfor tager jeg ekstra 
jord med hver gang jeg fodrer med myreæg. 

Selvfølgelig skal man spørge om lov, når man er ude at tage myre¬ 
æg, bare gå ind til gårdmanden eller vejmanden og få tilladelsen, det 
får man som regel, jeg kan godt bruge en hel week-end til at samle 
myreæg, det er herligt også at sidde i grøftekanten og se alle de for¬ 
hastede billister fare forbi, så ryster man lidt på hovedet og siger til 
sig selv: »det er godt du ikke er i deres sted«. Men sjovt nok, jeg har 
også været ude for, at billister har stoppet op og manden er kommet 
over til mig og spurgt, hvad er det dog, De står på hovedet i skrænten 
efter? Så vender jeg mig om og giver hele forklaringen om, hvad jeg 
egentlig skal bruge disse myreæg til. Det må da være interessant, siger 
han så og kigger lidt på mig og siger venligt farvel igen. 

Nu tilbage til orangekindet astrild, de madede flittigt, men det trak 
længe ud, jeg havde jo fået en lang næse tre gange, så mit håb var ikke 
stort, men jeg dristede mig ind i fuglehuset og stod musestille, der var 
liv i reden, for hver gang en af forældrene kom med opmadning, så 

var der pibende lyde i reden. Den var god nok, og pludselig en sol¬ 
skinsdag, så var der fire dejlige unger på pind. fuldt befjeret. 

Beskrivelse af ungerne: Sarte grå med bleggule kindpletter, samt 
sort næb og så havde de den kendte lysende plet i mundvigene. Un¬ 
gerne var meget vitale, ligesom forældrene livlige og hurtige. Opmad- 
ningen foregik i nogen tid efter. Ja, så lykkedes det fjerde gang, men 
så var min glæde også dobbelt stor. Men ud af alt dette kan vi altså 
se, at opdræt af orangekindet astrild må foregå uden nogen forstyrrel¬ 
ser. Den mindste uvante lyd, og den rugende fugl er ude af reden og 
vender sjældent tilbage før det er for sent. Jeg har erfaret dette, at 
jeg manglede flere skjulesteder i denne voliere, mere bevoksning, busk- 
agtigt, det er af stor betydning for vore små tropevenner, de vil føle 
sig mere trygge og chancen for yngel bliver langt større. 

Husk, ingen form for redekontrol, det ordner fuglen selv. 

Erik Andersen , Jyllinge. 

Guldbrystet Astrild 

Amandava subflava 

Sommeren 1967 . 

Denne meget lille afrikanske astrild, ja, det er vel den næstmindste, 
vi har, er en dejlig fredelig fugl, som jeg anbefaler enhver at have i sit 
fuglehold, selvfølgelig kun hvis det er en samling af småfugle. Den er 
næsten altid i fin fjerdragt, en meget smuk fugl, men det fortæller dens 
navn os. 

Det at opdrætte den, kan godt volde opdrætteren noget besvær, den 
er meget villig til redebygning eller den simpelthen overtager en for¬ 
ladt rede (stor ballonrede foretrækkes). 

Redemateriale: Kokostrevler, husk at klippe dem i passende stykker, 
ca. 10 cm lange, tørre græsstrå, tang, træuld bliver anvendt, og til pol¬ 
string af reden anvendes dun og fjer, undertiden bygges ud fra ind¬ 
gangshullet et lille rør med linie nedefter, således at fuglen for at kom¬ 
me i reden må flyve nedefra og op, men det er ikke givet, at denne 
indgangsforlængelse hører med til reden. 

Mine guldbrystede astrilder havde til deres første kuld en stor bal¬ 
lonrede helt oppe under nettaget, vendt direkte imod solen og på den 
var dette forlængede indgangsrør anvendt. Det var sjovt at se når de 
rugende fugle skiftede, så blev en fjer ligesom skubbet hen for ind¬ 
gangshullet, som om nu var døren lukket, ingen forstyrrelser her, for 
nu skal der ruges. Rugningen påbegyndtes den 14. juli og alt gik godt, 
begge køn skiftedes til at ruge. Det er med en vis ro og værdighed dis¬ 
se små astrilder færdes ved reden. Når den ene ruger, kan man være 
sikker på, at den anden sidder lige i nærheden og ligesom holder vagt. 
Her viser den guldbrystede astrild sit mod, ingen fugl skal prøve at 
komme reden alt for nær, så bliver den fordrevet, også selv om det er 
en meget større fugl end den selv, ellers er den guldbrystede astrild 

noget af det mest fredelige, vi har, den passer sit eget og generer in¬ 
gen andre fugle. 

Den 26. juli var der liv i reden, det kunne jeg se, for nu blev der ma- 
det, ligeledes af begge køn. 

Opmadningsfoder: Friske myreæg, ikke rent pillede, nej fuglene fik 
æggene ind med jord og det hele. Når jeg skriver det hele,, så vil det 
sige, at jeg ikke kun tager myreæggene med hjem, nej masser af jord 
også, der findes meget andet godt i jorden, som det menneskelige øje 
slet ikke ser. Dette er nu ikke nok, spiret småkornet hirse, algier, mo¬ 
hair, senegal. Jeg ved godt den særlige måde at spire frø på, men den 
anvender jeg ikke, det synes for mig mere naturligt at strø alle mulige 
arter af frø i volieren og så give den en gang med vandkanden, hvis 
der altså ikke kommer vand ovenfra på den naturlige måde. Gør man 
det regelmæssigt, så er der altid spiret frø og grønt (det der når læn¬ 
gere end spiring) i volieren. Dette tager småfuglene meget af, jeg ser 



fuglene hoppe rundt i volierens bund og pille så det ene og så det an¬ 
det. Dafnier må heller ikke mangle til den guldbrystede astrild, jeg er¬ 
farede også, at de fløj ind gennem vinduet til min indendørs voliere, 
og jeg er ikke i tvivl om, at her blev hentet bananfluer. 

Nu vil jeg gøre en lille pause, netop nu, hvor jeg omtaler opmad¬ 
ningsfoder til småfugle. Jeg fik i julegave en ny udkommet fuglebog, 
som omtaler de mest almindelige fugle og herindunder regner jeg mine. 
Det er forøvrigt en ualmindelig dejlig håndbog om vore stuefugle, kun 
har jeg en ting, som skuffer mig lidt, det er omtalen af opmadningsfo- 
deret, det animalske. Hvorfor er myreæggene, myrepupperne, de bevin¬ 
gede myrer, næsten helt sat i baggrunden? 

Der står, hvad rigtigt er, at det er forbudt at tage myreæggene i vore 
skove, men der findes da myretuer mange andre steder end netop der, 

grøftekanter, øst- og sydvendte, langs vore landeveje og mange andre 
steder. Myggelarver nævnes, det kan man da ikke skaffe hele somme¬ 
ren igennem, dafnier kan også ind imellem svipse, små melorme, det 
er der vist ikke mange nybegyndere, der kan klare, men uha, kan alt 
dette være ved hånden hele sommeren igennem, så er det meget fint, 
selv om jeg vil tilføje her, at man skal være varsom med fodring for 
meget med melorme, de kan være skadelige i for store mængder netop 
til små tropefugle. 

Vi må tilbage til guldbrystet astrild, opmadningen gik fint, stille og 
rolig, som fuglen er, så iagttog jeg, at snart var den her snart der og 
så op i reden. Jeg mener så afgjort, at det der blev taget mest af, var 
myreæg, dafnier og spiret frø. Dagene gik og tiden nærmede sig, hvor 
ungerne skulle komme på pind, de sidste nætter var ungerne alene i 
reden, forældrene sad uden for, ungerne kunne varme sig selv, om da¬ 
gen stak de hovederne ud, det var sjovt at iagttage. Så en morgen, så 
var de ude, fire unger, søde at se på. Ungerne lignede moderen, dog 
mattere i farven, næbbet sort, benene mørke. Forældrene fortsatte den 
flittige opmadning nogen tid efter. Men alt imedens var en forladt rede 
blevet taget i brug af fru guldbryst, her var ingen forlænget indgangs¬ 
rør til ballonreden. Her blev også listet en fjer hen foran indgangen, 
når der blev ruget, man kunne lige skimte den rugende fugl bag ved 
fjeren. Alt gentog sig så på samme måde, og da ungerne fløj af reden, 
så var der fem, men jeg kunne med det samme se, at den ene fik jeg 
ikke lov at beholde, den var for svag, og ganske rigtigt, næste morgen 
lå den død i bunden af volieren. 

Men jeg var meget glad for mine otte unger, det var et dejligt syn at 
se alle de guldbrystede astrilder, som blev til i sommeren 1967. Der var 
liv i volieren, og alle unger voksede og fik mere og mere gullig farve. 
Husk altid at have ringmærket yngleparret, for det kan volde vanske¬ 
ligheder med at skelne, når først ungerne er udfarvet, men selve ud- 
farvningen af guldbrystet astrild tager op til fire-fem måneder. 

Foderet, som altid er at finde i min voliere, er følgende som gives i 
urtepotteskåle, hver for sig: Senegal, mohair, japan, hvid, gul, kanarie 
og så den almindelige animalske blanding. Ikke at forglemme store 
bundter af kolbehirse, er at finde mange steder i voliererne. Forskel¬ 
lige arter af ukrudtsfrø er også godt til vore små fugle, bl. a. vejbred, 
det har jeg erfaret, at der bliver taget meget af. Lidt hvidgransfrø en¬ 
gang imellem er også godt, ligeledes valmuefrø. Salathoveder og gan¬ 
ske alm. mælkebøtteblade, halve appelsiner samt gennemskåret æble. 

Erik Andersen, Jyllinge. 

Opbevaring af myreæg 

Nogle begyndere vil måske spørge, hvordan opbevarer man så myre- 
æg, myrer og jord, hvis man samler til en hel uge ad gangen. 

Det er såre simpelt, man anskaffer sig en stor plastikbalje eller an¬ 
den form for balje, lægger et låg over, f. eks. en træplade, den skal 
gavne i tilfælde af regn, så fugtighed ikke trænger ned. Selve baljen 
sættes på tre mursten, som er anbragt i vand i en flad genstand. Når 
jeg skriver vand, så er det fordi myrerne som bekendt går med deres 
æg, men mærker myrerne, al der er vand til hindring, så forbliver de 
i baljen. Se tegning. 

Saml aldrig myreæg i plastikposer, som er tillukket, æggene fordær¬ 
ves og er dødsens farlige for vore fugle. 

A. Plade til at lægge over baljen. Den vil beskytte mod regnvand. 

B Baljen med jord og myreæg. 

C. Den flade genstand til vand; kan du ikke få fat i denne, så grav en 
fordybning i jorden, læg svær plastik over, hæld vand heri og an¬ 
bring baljen i dette. 

Erik Andersen , Jyllinge. 

t. Rosenstæren. 

Sturnus roseus eller Pastor roseus 

Engelsk: Rose-coloured Starling, Rosy Pastor. Tysk: Rosenstar. Fransk: 
Martin rose. 

Forekommer i den sydvestlige del af Asien, men også i den sydøst¬ 
lige del af Europa findes den, den er således almindelig i Ungarn - og 
virker i sin optræden nærmest som en drosselart. Den ret store top 
hænger som regel hen ad baghalsen, men fuglen lyser vældigt op ved 
den rosafarvede krop. En nærmere beskrivelse af fuglen er nok over¬ 
flødig, farven er måske på farvetavlen lidt for rødlig, medens de mør¬ 
ke områder er tilfredsstillende. 

NÆRING: Edderkopper, bær og frugt. 

REDE: I jordskrænter, hvor den lægger 4-8 blåliggrønne æg på hvilken 
hunnen ruger i maj-juni. 

I FANGENSKAB er den en ret stærk fugl, der er noget selvhævdende 
og i små volierer kan den godt være noget streng overfor burfæller - 
endog større fugle går den ikke af vejen for, så stor forsigtighed må 
tilrådes. 

OPDRÆT er lykkedes adskillige gange, første gang sandsynligvis 1893 
i Zoologisk Have i Berlin. 

I fangenskab yngler den i kasser med strå, hirsetaver, papirstumper 
og blade. I fangenskab lægger den sjældent mere end 5 æg. Melorme 
og myrepupper er velegnede medens regnorme ikke blev taget. 

fortsættes 

Nogle gode råd 

angående nyimporterede japanske gouldsamadiner 

I januar 67 købte jeg to par gouldsamadiner, der lige var hjemkom¬ 
met fra Japan med 1 ly. Begge par blev anbragt i samme bur, der var 
74x70x37 cm. Burets bundlag bestod af avispapir, men ingen sand, og 
til at begynde med fik de kun tørt frø og koldt, kogt vand - men der 
var lang vej, inden jeg nåede at få fuglene til at tage frø, det kendte de 
simpelthen ikke. 

De første to dage rørte de ikke tørt frø eller hirsekolber, så gode råd 
var dyre, men jeg lagde mærke til, at alt, hvad jeg gav dem i stikkop¬ 
per, det blev omgående undersøgt og pillet i. Så forsøgte jeg at komme 
irø i disse kopper, men de kendte det ikke og tog næppe noget af det. 



Jeg spekulerede forgæves over dette problem og ringede en af mine 
fuglevenner op for at få et råd, men han kendte ikke noget til dette 
problem. 

Tilsidst fik jeg en god idé. Jeg anbragte 5 mågefinker hos gouldsama- 
dinerne. I begyndelsen var de sky, men det gik hurtigt over og måge¬ 
finkerne havde travlt med de ophængte hirsekolber, så der faldt også 
hurtigt ro over gouldsamadinerne. 

Da tredie dagen næsten var omme, havde goulds'erne taget de første 
frø af kolberne, fjerde dag endnu flere, og den syvende dag tog jeg 3 
af mågefinkerne ud, så kun de 2 blev tilbage, for jeg tænkte mig mu¬ 
ligheden af, at de også kunne lære gouldsamadinerne at tage det tørre 
frø fra bunden af buret. 

Således gik omtrent tre månéder, så blev de sidste 2 mågefinker 
fjernet, men da havde goulds'erne også lært at tage frø fra ædekopper 
på burets bund - omend kun lidt, for nu ville de helst have kolbefrø. 

Fra første dag gav jeg i pumpeglas B-vitamin, samt en blanding af 
druesukker og vitakalk, og tørt frø og kolber; efter en måneds forløb 
også lidt strandskaller, men kun lidt og absolut intet sand eller spiret 
frø af nogen art. 

Fuglene var også meget tyndlivet den første tid, så jeg vidste af er¬ 
faring, at fugle så overhovedet ikke må få nogen form for grønt. Altså 
må den efter min mening og erfaring bedste måde at forpleje disse 
smukke fugle på være: 

1. Intet sand (ellers fylder de sig dermed og dør deraf). 

2. Kun koldt, kogt vand. 

3. Druesukker og Vitakalk eller fosforsurt kalk (Calcii phosfas). 

4. B-vitamin eller A-B-C-Din Svrup. 

5. Kolber og tørt (rø. 

Og absolut intet andet de første tre måneder. 

Etter tre måneders forløb fik fuglene lidt sand i et ædekar og ieg 
fulgte nøje, hvad de åd deraf. 

Nu, den 13. august, har jeg 13 unger af dem. De sidder her i min 
fuglestue i et stort bur og udfarver gradvist. Et dejligt syn og et resul¬ 
tat, som jeg havde ønsket mig i mange år, for jeg har haft gouldsama- 
diner før, men altid mistet dem efterhånden, så forhen var den en 
problemfugl for mig. Nu er den kongstanke blevet en realitet, hvilket 
ikke blot er dejligt, men det giver også mod til at gå i gang med nye 
opgaver, og den næste er allerede på ta^rskelen. Jeg har købt den nye 
opgave: Brunbrystet Sivfinke, som jeg arbejder videre med. 

Men det var blot et sidespring; jeg syntes blot, at mine lige så inter¬ 
esserede fuglevenner skulle have at vide og derud fra dømme, om ja¬ 
panske kunstopmadede fugle er gode eller dårlige. Ovennævnte fugle 
’blev vist på Søborg Stuekulturs udstilling den 20.-22. oktober. 

Med sportslig hilsen Preben Knudsen . 



Brunbrystet Sivfinke 

William Holm 70 år 17. februar 1968 

For dem, der i lighed med undertegnede, har kendt William Holm 
gennem snart 40 år, er det en stadig kilde til forbavselse at konstatere 
hvor sporløst årene er gået hen over ham, både fysisk og psvkisk. Jeg 
mener at jeg endnu kan huske den første gang jeg så ham på et møde 
i FfF på Parkhotellet en gang først i trediverne. Vi var alle meget yngre 
den gang, men faktisk så William den gang ud ganske som i dag, eller 
i hvert tilfælde som da jeg sidst så ham i oktober 1967. Uforandret er 
også hans begejstring og interesse for fugleliebhaveriet og hans gode 
humør. Ligeså hans venlighed og hjælpsomhed med råd og dåd overfor 
unge og mindre erfarne liebhavere, men navnlig overfor ældre fugle¬ 
folk. Jeg kender utallige tilfælde, hvor han har ofret sin knapt tilmålte 
tid til at hjælpe gamle fuglefolk med sortering af opdræt, montering af 
deres volerer og fuglestuer og sammensætning af ynglepar. Og mange 
af disse »gamle« fuglefolk har ofte været meget yngre end han selv. 

Ja, William H. holder sig bedre end de fleste, og dette til trods for, 
at han vistnok aldrig har røget og vistnok heller ikke har drukket no¬ 
get stærkere end mælk og citronvand. Når man ser tilbage på veteraner¬ 
ne indenfor vort liebhaveri, både nulevende som Albrecht-Møller, Sel- 
berg, Langberg, Svend Poulsen med flere, eller bortgangne såsom Chr. 
Petersen (Cigar-Christian) og N. A. Jensen (Vaske-Jensen), Otto Hirthe 
og mange andre, må man konstatere, at de alle holder sig, henh. har 
holdt sig, længe i fin kondition og gennem årene bevaret sin interesse 
for vor fælles hobby. Fugleliebhaveriet er så åbenbart en sund hobby, 
der holder sine adepter unge og i god form. Foruden denne for os alle 
fælles interesse er William en ivrig (og sikkert dygtig) lystfisker. Hans 
kærlighed til disse to interesser er vist nogenlunde ligeligt fordelt. 

Som liebhaver har Holm altid været mangesidig, skønt kanarierne 
måske har indtaget den første plads. Han er en af de få Harzeropdræt- 
tere og dommere i landet, men han har ofret både tid og penge på så¬ 
vel farvekanarier som engelske racekanarier, af hvilke sidstnævnte han 
med fremgang har udstillet mange, navnlig inden den anden verdens¬ 
krig. Sandsynligvis er han den eneste danske opdrætter af Toppet Nor- 
wich. Også hans interesse for tropefugle har været omfattende. Han er 
sikkert den eneste der udenfor Sydafrika har opdrættet Gulbuget vær- 
ling (Emberiza flaviventris). En anden vanskelig art var Skægfinken, 
med hvilken han for nogle år siden havde stor fremgang. Jeg nævner 
navnlig disse to opdræt, på hvilke han olrede megen tid med indsam¬ 
ling af levende foder. Men han har også haft held med mange andre 
mere eller mindre vanskelige arter. For et år siden fik jeg fra ham to 
Taranta dværgpapegøje-hunner af hans eget opdræt. Det er altid mor¬ 
somt at høre den begejstring med hvilken han fortæller om sine resul¬ 
tater. Jeg husker navnlig en udstilling i »Den Frie« for mange år siden. 
Holm udstillede den gang to hvide japanske vagtler, de eneste i landet. 
Da jeg kom ind på udstillingen fortalte han mig glædestrålende, at der 
nu var et æg hos disse. Lidt senere på dagen fortalte han mig - lidt 
mindre glædestrålende - at nu var der 2 æg. Altså måtte det logisk set 
være to hunner. Men da fuglene i løbet af dagen havde præsteret 6 æg, 
blev han jo lidt mere betænkelig. Sandheden var den, at en spøgefugl 
blandt hans venner havde lagt dueæg i reden. For bedre holdbarheds 
skyld var æggene hårdkogte. Holm blev aldrig klar over hvem der var 
mester for det. Først 25 år senere afslørede jeg for ham hvem der var 
synderen (det var ikke mig). Holms udprægede sans for humor tog som 
altid ud sin ret og bagefter morede han sig over sagen. løvrigt lagde 
de hvide vagtler senere mange æg - og det var desværre 2 hunner, så der 
kom aldrig noget resultat ud af det »opdræt«. 

Holm har indlagt sig mange fortjenester indenfor liebhaveriet og for¬ 
eningslivet. Gennem mange år har han været en kyndig og myndig diri¬ 
gent på FfF’s generalforsamlinger. Her kom Holms ligevægt og frede¬ 
lige natur ham til nytte. Det skal nævnes, at han altid prøvede at lægge 
en dæmper på gemytterne, når bølgerne truede at gå (for) høje. Holm 
er og var altid en fredens mand, for fredelig syntes vi lidt yngre en 
gang imellem - men utvivlsomt var det ham, som havde ret. 

Han har også fungeret som kyndig revisor, såvel indenfor FfF og an¬ 
dre fugleforeninger. Som dommer på utallige udstillinger og foredrags¬ 
holder på foreningsmøder i hele landet har han indlagt sig store fortje¬ 
nester for udbredelsen af kendskabet til fuglene og deres behandling. 
Som en velfortjent anerkendelse af hans indsats, udnævnte F. f. F. for 
nogle år siden William Holm til æresmedlem. 

På bemærkelsesdagen vil mange venlige tanker og lykønskninger gå 
til den ungdommelige jubilar. Til denne hyldest slutter sig hans gamle 
ven Curt af Enehjelm . 

William Holm 70 år 

1898 - 17. februar - 1968 

William Holm, denne mærkelige fugleven, bliver 70. Taler man med 
ham om gamle dage, må man antage, han efter sin viden og erfaring 
må være meget ældre - og så i sind og indstilling efter det nye og mo¬ 
derne som en teenager, der næsten kunne tænke sig at gå med på alt. 

Hvornår William Holm blev fugleholder, er vel ikke let at stedfæste, 
han var jo med i alle foreninger for at lære og læse og snakke fugle - 
for fugleven har han jo altid været, men den bog, som Hagerup udgav 
1907 V. Wiese »Vore Stuefugle«, var nok hans første katekismus, senere 
er mange større og mere omfattende værker blevet slidt, således at han 
i slutningen af 1920’erne var en kendt og værdsat autoritet indenfor 
den unge »Foreningen for Fuglevenner« og i begyndelsen af 30’erne var 
han storopdrætter af kanarier - på mange felter vores største autoritet, 
som udstiller tog han broderparten af de udsatte præmier, hvis han da 
ikke selv skulle være dommer - for kanarier eller harzere. 

1937 fik han sølvmedalje for 1. opdræt af Gulbuget Værling, Emberiza 
flaviventris - og nu var der også småfugle i voliererne. Hvis man skal 
tro aviserne, og det skal man vel, havde han engang 1000 fugle - det vil¬ 
le endikke hans hustru tro på. 

Men det er efterhånden et utal fugle Wm. Holm har bedømt, og en 
masse foredrag han har holdt - vel mest om kanarier, men der gik man 
heller aldrig fejl ved at give Wm. Holm ordet. 

William er en fredens mand - og jeg tror han lykkeligt kan skue til¬ 
bage og sige, uvenner har jeg aldrig haft, han er i bedste forstand ven¬ 
nernes ven! 

Og hans hjælpsomhed har vi ofte haft grund til at beundre, når en 
foredragsholder havde svigtet, så spurgte man aldrig forgæves Wm. 
Holm og han var altid god. Gennem mange år var han vor forenings 
faste dirigent og værdsatte revisor af vort regnskab, en overgang var 
han også vor kasserer fra 1947-1950 og redaktør af tidsskriftet »Stue¬ 
fuglene 1947-50. I den periode lige efter krigen startede han en kampag¬ 
ne om kanarierne, som vel var de fugle, der bedst havde klaret krigs¬ 
årenes frømangel - og det resulterede i det første kåringsskue 1948 og 
samtidig starten af den kanarieforening, som består i dag som D. K. K. 

1952 mødte han med et 1. opdræt af Skægfinken. Sporopipes squami- 
frons (sølvmedalje). 

Men også ved Verdensudstillingen var han vores hovedkasserer, og 
det samme gentog sig ved vor sidste udstilling »Papegøjer i Haven« 1964. 
1966 var han lærer ved F. f. F.s dommeraspirantkursus. 

1959 blev William Holm udnævnt til æresmedlem af »Foreningen for 
Fuglevenner« og yderligere præsentation af fødselsdagsbarnet må være 
overflødig - kendt over hele landet og skattet som få gennem et helt 
livs arbejde for fuglesagen, og det skal han nok på højtidsdagen få et 
bevis på, og blandt de gode ønsker, som han fortjener, skal foreningens 
ikke mangle. Albrecht-Moller . 


118 


FORENINGEN FOR FUGLEVENNER 

»LANDSFORENINGEN« 

NÆSTE MØDE: Tirsdag d. 13. februar 1968 kl. 20 i Set. Andreasorde- 
nens selskabslokaler, Frederiksberg allé 11. 

EMNE: Paul Rødvig, Aarhus, taler om egne fugle. 

SIDSTE MØDE: Tirsdag d. 9. januar åbnedes af formanden, der bød 
velkommen med et godt nytår for både medlemmer og fugle. Oplyste, 
at februar måneds foredragsholder bliver Paul Rødvig, Aarhus, der vil 
tale om egne fugle. Der skulle egentlig have været uddelt plaketter for 
første opdræt, men det må vente til et senere møde. Herefter oplæste 
kassereren navnene på de mange siden sidst tilkomne nye medlemmer 
og gav ordet til aftenens causør: J L. Albrecht-Møller. A.-M. indledte 
med at udtale, at da en anden foredragsholder havde svigtet, ville det 
blive et lidt tilfældigt causeri, men da det er første møde i 1968, kunne 
det måske være praktisk at se lidt på årets gang med fuglene. Efter 
gennemgang af fugleholdet måned for måned med flere nye og gamle 
råd og advarsler, sluttedes med en kortere forhandling, og forsamlin¬ 
gen forlangte at se Albrecht-Møllers lysbilleder i stedet for bortlod¬ 
ningen. Desværre brændte lampen itu og medlemmerne måtte nøjes 
med lotteriet og løfte om senere at se billederne. 

Endelig efterlyste Ulriksfeldt et herbarium, da sikkert ikke alle er for¬ 
trolige med de forskellige planter, der er egnet for fugle. Denne opgave 
overlodes O. J. Mikkelstrup til udførelse. Gavn. 

D. K. K. 

8.-1 .-68. Ekstraordinær generalforsamling foranlediget af mødet på 
kåringsskuet 1967 blev afholdt med stor deltagelse fra medlemmerne. 

Der blev foreslået kontingentforhøjelse på 5 kr. Dette blev vedtaget, 
således at det årlige kontingent fra og med september 1968 er på kro¬ 
ner femten. Forskellige andre emner blev drøftet, bl. a. om engelske 
contra tyske ringe. Ingen stemte for de tvske ringe, så vi fortsætter 
med de engelske. 

Formanden gav følgende meddelelse: Kåringsskuet 1968 afholdes den 
23. og 24. november i K. F. U. M. - Valby. Vedrørende vore kåringsskuer 
gøres opmærksom på, at kun DKK ringmærkede fugle kan deltage - dog 
kan nye medlemmer deltage med D. F. ringe det første år, men året ef¬ 
ter skal fuglene være mærkede med DKK-ringen. TR. 

FUGLEFORENINGEN FOR ALS OG SUNDEVED 

Tirsdag den 9. januar havde Fugleforeningen for Als og Sundeved 
filmaften med lysbilleder lånt ved Samarbejdet. Billederne blev kom¬ 
menteret af Hedegaard Thomsen på en fornøjelig måde og diskussionen 
kom som ventet hurtigt i gang, da man ikke var enig med H. T. om 
fuglenes navne og andre oplysninger, som denne havde læst sig til sam¬ 
men med O. L. i foreningens litteratur. Aftenen sluttede med kaffe. 

NÆSTVED FUGLEVENNER 

Ved generalforsamlingen d. 23. 11. 1967 blev følgende bestyrelse valgt: 
Formand: Mogens Nielsen, Stenskoven, Næstved, tlf. 751 - 258. 
Næstformand: Hjalmar Knudsen, LI. Gallemarksvej 1, Næstved. 
Kasserer: Ejner Petersen: Skyttemarksvej 55, Næstved. 

Sekretær: Jytte Phillipsen, Odensevej 110, Næstved. 

Best.mdl.: Chr. Hansen, Odinsvej 14, Næstved. 

- : Hans Larsen, Engelholm, Tappernøje. 

- : Aage Sørensen, Haldager Mark, Fuglebjerg, tlf. 753 - 346. 
Medlemsmøder afholdes på K. F. U. M. Jernbanegade 19, Næstved: 
Torsdag d. 8. februar kl. 19,30 taler Walther Langberg om undulater. 
Torsdag d. 22. februar kl. 19,30 taler C. C. Andersen, Odense. 

Torsdag d. 29. februar kl. 19,30 har vi møde sammen med Næstved 

Stuekultur, hvor det drejer sig om pasning af vore stueplanter, husk at 
tage farmand med. 

Torsdag d. 7. marts taler Sv. A. West, Kastrup, om insektædere. 

Efter samtlige møder afholdes bankospil. M. Nielsen. 

FUGLEVENNERNE - AARHUS 

Decembermødet blev et rigtigt julemøde med bancospil om skænkede 
gevinster og gavekort udstedt af foreningen; men først så vi film, nem¬ 
lig den danske farvefilm: »Hvad højen fortalte«, og det viste sig, at der 
bag denne næsten intetsigende titel skjulte sig en film af meget høj ka¬ 
rat, og med nogle optagelser fra den danske fuglefauna, som må have 
taget uendelig lang tid at få samlet. De knap 20 min. filmen spillede, 
måtte gerne have varet 120 min. 

Ikke mindre god og rosende omtale fortjener den lidt ældre tyske 
film vi også så: »Pan«, som viste sig at være en god kending af flere af 
de fremmødte f30) medlemmer. Farverne manglede, men dette blev op¬ 
vejet af en god klipning af filmens mange optagelser og den på en mær¬ 
kelig måde inciterende ledsagemusik på skovfløjte var årsag til, at fil¬ 
men til sidst var ikke mindre end spændende. 

Januarmødet blev ligeledes godt, og på trods af manglende mødemed¬ 
delelse mødte 15 medlemmer til en kammeratskabsaften. Ret hurtigt 
kom diskussionen til at dreje sig om faste ringe til kanarier. DKK con¬ 
tra DF ringe, og derfra på en naturlig måde drejede samtalen sig over 
på, at det trods alt var fuglen det kom an på, når man skulle købe. 
Farveskalaer og farvefodring samt en manglende start på studiekreds 
om kanarier blev der også talt om. 

Det meste af den resterende tid blev brugt til samtale og debat om 
et påtænkt samarbejde mellem 4-5 jydske foreninger. Det oplystes, at 
Silkeborg havde taget initiativet og inviteret bestyrelserne til møde på 
Kongensbro Kro. Ialt var der en halv snes forslag til samarbejde, der 
blev drøftet, og 2 ting var der fuld enighed om: a) det måtte ikke blive 
en konkurrent til det udmærket fungerende »Samarbejdsudvalg«, b) 
hvis det påtænkte samarbejde blev udnyttet rigtigt og fuldt ud, ville 

det blive det mest betydende, der er sket indenfor foreningsarbejdet i 
Jylland i mange år. 

Traditionelt sluttede vi med kaffe, og det meddeltes, at vi til næste 
møde ikke var i besiddelse af en accept fra en foredragsholder, og at 
vi i mødelisten derfor ville markere dette med ***. H. H. Jacobsen. 

SAMARBEJDET mellem danske fuglevenner - 

MØDELISTEN for februar 1968. 

Dato, by, forening arrangement, mødested, ugedag, klokkeslet og even¬ 
tuelt program: 


1. København 

1. Roskilde 

5. Randers 

5. København 

6. Sønderborg 

6. Aalborg 

7. Assens 

7. Nykøbing M. 

7. Silkeborg 

8. Helsingør 
8. Herning 


STUEKULTURS FUGLEVENNER, møde, Vartov, 
torsdag kl. 20. 

ROSKILDE OG OMEGNS FUGLEFORENING, møde, 
Palæ-caféen, torsdag kl. 19,30. 

RANDERS STUEKULTURFORENING, møde, Hånd¬ 
værkerforeningen, lokale 5, mandag kl. 19,30. 

D. K. K., (Kanarieklubben), møde, Rømersgade 23 st., 
mandag kl. 20. 

FUGLEFORENINGEN FOR ALS OG SUNDEVED, 
møde, Strandpavillonen, tirsdag kl. 20. 

AALBORG FUGLEFORENING, møde, konditori »Kri¬ 
stine«, Vesterbro, tirsdag kl. 19,30. 

FORENINGEN FOR STUEKULTUR, møde, Marcus- 
sens hotel, Strandgade, onsdag kl. 20. 

THISTED AMTS FUGLEFORENING, møde, Central¬ 
hotellet, Nykøbing M., onsdag kl. 19,30. Taler: O. Hou- 
møllerJensen, Dommerby. 

SILKEBORG FUGLEFORENING, møde, Den folkelige 
Forsamlingsbygning, Vestergade, onsdag kl. 20. 

HELSINGØR FUGLEVENNER, møde, »Færgegården« 
Stengade 77, torsdag kl. 19,30. 

FORENINGEN FOR STUEKULTUR FOR HERNING 
OG OMEGN, møde, konditoriet »Akselhus«, Ikast, 
torsdag kl. 20, filmsaften - pakkefest. 

8. Holbæk 

HOLBÆK OG OMEGNS FUGLEFORENING, møde, 
hotel »Isefjord«, torsdag kl. 19,30. Albrecht-Møller. 

8. Aarhus 

FUGLEVENNERNE - AARHUS, møde, Østergades ho¬ 
tel, torsdag kl. 20. 


12. Frederikssund STUEKULTURFORENINGEN AF 1960, møde, Ung- 


12. Glostrup 

domshuset, Kocksvej 8, mandag kl. 19,30. 

FUGLEVENNEN GLOSTRUP, møde, K.F.U.K. & M., 
Stationsvej 14, mandag kl. 20. 


13. Frederikshavn FREDERIKSHAVN FUGLEFORENING, møde, Bechs 



hotel, tirsdag kl. 20. 

13. København 

FORENINGEN FOR FUGLEVENNER, møde, Set. An¬ 
dreas ordenens selskabslokaler, Frederiksberg allé 11, 
tirsdag kl. 20. Paul Rødvig, Risskov. 

14 Skive 

SKIVE FUGLEFORENING, møde Rådhuscaféen, ons¬ 
dag kl 20. Taler: dyrlæge J. Clausen, Viborg. 

14. Svendborg 

SVENDBORG OG OMEGNS FUGLEVENNER, møde, 
restaurant »Borgen«, onsdag kl. 20. 

15. København 

SELSKABET FOR STUEKULTURER I DANMARK, 
møde, Odd-Fellow Palæet, mindre sal og selskabslo¬ 
kaler, Bredgade 28. torsdag kl. 19,45. 

15. Haderslev 

FUGLEVENNER FOR HADERSLEV OG OMEGN, 
møde, Hotel Norden, torsdag kl. 20. Taler: H. Brock- 
Lips, Aabyhøj taler om kanarier. 

15. Nykøbing F. 

FUGLEVENNEN FOR NYKØBING F. OG OMEGN, 
møde, Logen, Sdr. Boulevard 8, torsdag kl. 19,30. 

17. Randers 

RANDERS STUEKULTURFORENING, fastelavnsfest 
for medlemmer med damer, Håndværkerforeningen, 
lokale 5, lørdag kl. 20. 

20. Søborg 

SØBORG STUEKULTUR, møde, Egegårdsskolen, Ræ¬ 
veholmen nr. 1, tirsdag kl. 19,30. 

21. København 

AMAGER STUEKULTURFORENING, møde, Teknisk 
skole, Tårnbyvej 5, onsdag kl. 19,30. 

26. Frederikssund STUEKULTURFORENINGEN AF 1960, møde. Ung¬ 
domshuset, Kocksvej 8, mandag kl. 19,30. 

FASTLAGTE UDSTILLINGER I 1968: 

Esbjerg - 25.-27. oktober 

Helsingør - 1.-3. november. Arbejdsudvalget. 


Medlemmers køb, salg og bytte - 

Læg venligst 1 krone i frimærker sammen med Deres fremtidige an¬ 
noncer til denne rubrik. 

Købes: 0,1 sortbuget amarant, 1,0 sorthovedet gouldsamadine, 1,1 vinrød 
amaranter, 0,1 maskebæltefinke, 0,1 agerhøneastrild, kan også byttes 
med andre australske pragtfinker. 

Gunni Nielsen, Rest. »Ritz«, Nykøbing F., tlf. 85 07 11, privat 85 34 27. 

Sælges: 1,1 sivastrilder kr. 70, 2,2 kanariefugle kr. 45 og kr. 50 parret, 
2,0 kin. dværgvagtler a kr. 7, 1,1 hvide zebrafinker kr. 25. 

Jan Harder, Elverhøjen 17 B, Herlev, tlf. 94 59 09. 

Sælges: 6,8 bourksparakitter 1967 kr. 150 pr. par. 

Aage Es pensen, Viemosebro 7, Islev pr. Brønshøj, tlf. 94 65 27. 

Sælges: 0,1 gulrygget lori (garanteret hun), sendes ikke. 

Georg Jørgensen , Kongevejen 12, Hørsholm, tlf. (01) 86 04 10. 

Byttes: 0,1 diamantdue med 1,0 do. eller 0,2 diamantduer med 0,2 kana- 
rier. 

O. Kjær-P eders en, Sandbjergvej 7, Skovlunde. 

Sælges: Grundet flytning 2 store og l mindre friluftsvoliere, den ene 
dækket med glasfiberplader, desuden mindre bure -f tilbehør. 

E. Grimstad, Tjæreby pr. Roskilde, tlf. Tune 268. 

Sælges: 3,1 bourksparakitter juni 1967, sunde kraftige fugle fra frilufts¬ 
voliere. 

Bruun-Rasmussen, Marstrandsvej 2, Svendborg, tlf. (09) 21 27 31. 

Sælges: 0,1 olivengrøn astrild, 1,1 sortbrystede regnvagtler, 1,1 kinesiske 
dværgvagtler (1966), 3,1 sivastrilder (1967, 1. præmieret), 0,1 dimorfic 
kanarier (DKK-66), 1,2 orangerød kanarier (DF og DKK 1967), 2,0 rosa 
kanarier (DF og DKK 1967), orangeisabel intensive og delute (DF og 
DKK 1967). Alle fugle er i fin kondition, kanarierne er fra højt præmie¬ 
rede stammer. Eventuel forsendelse i købers kasse. 

Poul Møller Pedersen, Overgade 10, Svendborg. 

Bytte: Splendid hun opdræt 1967 ønskes byttet med do. han helst ud- 
tarvet. 

Walther Langherg, Tudskærvej 22, Vanløse, tlf. (01) 71 66 08. 

Købes: 1,0 aymara parakit evt. sælges 0,1 do. 

Villy Neergaard, Nørre Søgade 43 st. th., Kbh. K. tlf. BY 8959 eft. kl. 17. 

Købes: 0,1 grå stær, 0,1 pagodestær, 0,1 grå kardinal, 0,1 purpurkronfin- 
ke, 0,1 shamadrossel, 0,1 dominikanerenke, 0,1 paradisenke, 1,1 rød vand- 
rikser. 

Sælges: 1,1 diamantduer, 1,0 topdue, 6,6 kinesisk dværgvagtler, garante¬ 
ret par kr. 35,-. 

Vagner V Thomsen, Gvvelvej 17, 3600 Frederikssund. 

Sælges: 1,1 rosella. 1,0 turkisparakit, 1.0 splendidparakit, 3,3 sangpara- 
kitter, 1,1 bourksparakitter, 2,2 kinesiske dværgvagtler. 

Per Sørensen, Tousvej 55, Åbyhøj, tlf. 06 - 15 87 66. 

Sælges: 1,1 rosella 300 kr., 1,0 byttes med 0,1, 1,1 sangparakitter 200 kr. 
Kraftige, ubeslægtede fugle fra friluftsvoliere. Emballage gratis. 

Carl F. Skaf te, Kildebo, Sorø, tlf. (03) 63 03 96. 

Sælges: 2,1 austr. topduer 67 a 90 kr., 0,1 mandarinand 67 90 kr., 1,1 gul- 
næbbet spurvedue 67 a 30 kr., 0,1 swinhoe-fasan 66 90 kr., 0,1 guldfasan 
66 30 kr, schæferhvalp, tæve, sort m. brune aftegn, f. d. 29. okt. 67 500 
kr. Forældrene kårede efter reglerne for dansk politihundeforening og 
stambogført i DKK. Også en han kan afgives. 

Købes eller byttes med ovenstående: 1,1 eliot-fasan, 0,1 stenhøne, 0,1 
nymfeparakit, 0,1 rosenh. dv. papegøje, 1,0 zebradue, 1,1 rød kardinal. 
Andre sjældne fuglearter har også interesse, såfremt de kan indgå i 
ovennævnte byttehandel - men kun sunde og pæne dyr fra friluftsvoli¬ 
ere. (Svarporto). 

O. Krabbe Clausen, Solbakken 14, Sønderborg, tlf. 044 - 2 1653 eft. kl. 18. 

Sælges: 1,1 turquesin, 2,3 splendid, 1,1 elegans, 1,1 rosella, 1,1 sangpara¬ 
kitter, 1,1 pennantparakitter. 

Busk Rasmussen, Randers, tlf. (06) 42 13 94. 

Sælges: 1,1 grå jaco. 

Schwaner, Gladsaxe Møllevej 156, Bagsværd, tlf. 98 79 41. 

Sælges: 1,1 alexanderparakitter, garanteret par, 0,1 sangparakit 1967, 1,1 
turkisparakitter 1967, 1,1 splendidparakitter 1966, har haft 8 unger i år, 
i købers kasse. I bytte kan tages 1,0 sangparakit, 0,1 elegans eller 1,1 
elegansparakitter. 

Frank Bødker, Engvej 13, Korup, Fyn, tlf. 11 35 16. 

Sælges: 3,0 sorte hvidbrystede mignonænder a kr. 20, 3 brudeænder og 
3,0 mandarinænder a kr. 60, 0,2 broncevinge duer a kr. 75, 1,1 bronceplet- 
duer kr. 55, 1,1 hvide arabiske trommeduer kr. 75. 

Købes: 0,2 mandarinænder, 0,2 brudeænder, blå og sorte king-duer. 

Chr. Sandvej, Hvem pr. Nordborg, tlf. (044) 51680. 

Søges: 1,0 eller 1,1 jakarinifinker (helst den store lokalrace). 

Finn Dueholm , Østervej 8, Gadstrup. 

Sælges: 2,2 sorthovedet dværgpapegøjer, det ene par importeret, kr. 200. 
Børge Laursen, Skovlund 27, Vorup, Randers. 

Sælges: 1,1 splendid, 1,1 rødvinget, 1,1 Princess of Wales samt elegants, 
alle fra tidligt forår 67. 

Paul Rødvig, Strandbyvej 8, Risskov, tlf. (06) 17 73 56. 

Sælges: 1,1 sangparakitter, 1,1 rosellaparakitter, 2,2 spurvepapegøjer. 
Jørgen Jacobsen, Amager Landevej 258, Kastrup, tlf. (01) 50 91 15. 

Sælges: 1,0 diamantdue, 1,1 harlekinvagtler, 1,0 sangparakit, 0,1 halv¬ 
blods personata (af ren blåxhalvblods). 

Købes: 0,1 sølvfarvet diamantdue. 

/. Fuglstrup, Drosselvej 5 kælderen, København F. 

Sælges: 8 stk. rosenhovedet dværgpapegøjer fra 67 eller byttes med rød¬ 
hovedet dværgpapegøjer. 

B. Jensen, Langgade 4 B, Gedser. 

Sælges: 0,1 bourksparakit, 4,0 turkisparakitter fra 67, kraftige fugle, 0,1 
turkisparakit fra 67 byttes med 0,1 fra 1966. 

Ejgild Jensen, Gesinge Landet, Taasinge, (09) 54 12 87. 

Sælges: 1,1 sangparakitter ynglepar (3 år) kr. 190, 3,1 do. (67) hanner 
kr. 70, hun kr. 90, samlet kr. 285, 1,1 mohrenkopf kr. 250, 1,1 rosella 
(4 år), alle sunde og kraftige fugle fra fri lufts voliere. 

Erik Friis-Andersen, Klintevej 6, Grenaa, tlf. (06) 32 06 13 bedst mellem 

18-20. 


Sælges: 1,1 rosenhovedet dværgpapegøjer, 2 stk. ildvinge parakitter. 
Ynglebur til kanarier str. 61x40x30 cm med løst forgitter og udtræks¬ 
skuffe, malet kr. 44,50, umalet kr. 33,50, 3 stk. -i- 10 %. 

A . Andersen, Sølystvej 66, Silkeborg, 

Sælges: 8,4 gule kanarier - harzersangere. 25,- kr. pr. stk. 

Købes: 1,0 og 0,1 røde kanarier, 1,0 ædelsanger, 1,0 kapuzinersisken. 
Peter Jacobsen, Vesterled 3, 6310 Broager. 


Egen import af 

PAPEGØJER 
PARAKITTER 
TROPEFUGLE 
REPTILIER 
FISK 

Danmarks største udvalg 
Verner Th. Kjøge - Bellahøjvej 29 - Tlf. GO 8756 


Enkelte årgange af 
»STUEFUGLENE« 

16. - 17. - 18. - og 20. årgang å kr. 10,- 
24. - 25. - 26. - 27. - 28. - 29. - 30. og 31. årgang å kr. 8,- 
33. - 34 - 35. - 36. 37. - 38. - 39. og 40. årgang å kr. 10,- 

alt + porto 

Der findes også enkelte nr. af flere årgange efter 16. årgang. 
Henvendelse : FLEMMING OVERGAARD 

Krudttårnsvej 72, Dragør 






















Cceg mærke til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C, - Telefon 40339 

Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugle 

Forskellige traner, prydgæs og 
prydænder 

rede flamingo, sorte svaner m, m. 


Prisliste sendes kun til dyrehandlere der har butik og borgerskab. 
Købes: Undulater, kanariefugle, zebra- og mågefinker. 


BRDR. LUTZHØFT’s EFTF« — Rinqstedqade 6*8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding. 

Papegøjeblanding ... ... 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sort. 

Solsikke, mixed. 

Valmuefrø, blåt. 

Ordrer på 50 kr. franko -f 


Hirse, gul. 

Hirse, hvid. 

Hirse, rød. 

Hirse, senegal . 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgran frø 
Tidselfrø udsolgt p. t. 
Af skallet fodergræs ... 

r . Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 


















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

▼ara- og prisliste tilsendt 

Forsendes overalt i landet. 

Ved samlet køb for mindst 50 kr. 
franco levering + efterkrav 
Kvantumsrabat 


- \ 

Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

_ J 



p 3luis 


GRØNTFODER 


før jeg ved, 
hvadjeq mantr fil 4 . 
Jtø trxngerm 


p Sluis 


IÆHKERBIDSKEN 

SemmcSanfé 


en Feskefuld bør blandes I 
frøblandingen hverdag, 

Husk også at blande en knivspids 


i ?. Sluls'-kraftfoderet hverdag . 


end 


Holger Matthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 


































ALTID SUNDE OG RASKE FUGLE, NAR DE BRUGER 


Vitahraft 


Dette moderne vitaminiserede fugle foder er det 

mest købte i Danmark 

Vitakraft er som selve naturens ernæring til fuglene; ædle sol¬ 
modne frø direkte fra dyrenes hjemlande, men tiisat vitaminer, 
bihonning, levertran, kalk, æggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

SOGLE TIPS 

De originale plomberede siorforbrugerpakmnger pa 2.5 og 
5 kg er væsentlig billigere for opdrættere og storforbrugere 

De forskellige sorter V1TAKRAFT-OPMADMNGSFO- 
* DfcR garanterer opdrætterne meget fine resultater. 

Alle arter fuglesyudomme kan bekæmpes med den bekendte 
fugle-hjælp fra Vitakraft. 

Fortan ft venligst brochurer hos Deres fuglehandler eller direkte hos 
generalreprcesenianten. 

UNICUM - UMBERTO NILSSON JUN. 

HOWITZVEJ 67 A . KØBENHA\N F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Flyvebure 

% 

Ynglebure 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

Tlf. VE 10184 . Saxogade 88 . København V 

